Aivovammaliitto

22.1.2026 klo 17-19, Vammaisoikeuden ajokortti ja Aivovammaliitto tutuksi webinaari
2026-01-22 17:00 - 19:00 (Europe/Helsinki)
Käytännön tietoa vammaisten oikeuksista ja palveluista
Tunne oikeutesi
Vammaisoikeuden ajokortti on vammaisoikeusjuristi Jukka Kumpuvuoren vetämä seminaari ja keskustelutilaisuus, jossa pureudutaan käytännönläheisesti vammaisten oikeuksiin ja vammaisten aseman parantamiseen. Tapahtumassa käsitellään ajankohtaisia ja osallistujia koskettavia teemoja, kuten:

Mikä on asiakassuunnitelma?
Miten haen palveluita?
Miten valitan? Kuinka valitukset menestyvät? Ovatko käsittelyajat pitkiä?
Mikä on uusi vammaispalvelulaki? Käydäänkö kaikki päätökset läpi?
Mikä on YK:n vammaissopimus?
Miten henkilökohtainen apu jatkossa toteutetaan? Saanko henkilökohtaista apua matkalle? Saanko omaisen avustajaksi?
Mikä on yhdenvertaisuuslaki ja miten voin hyödyntää sitä?

Keskustelu on avointa ja elävää – ei kuivaa pykäläviidakkoa. Se tarjoaa kanavan kysyä, jakaa kokemuksia ja löytää ratkaisuja yhdessä.
Jukka Kumpuvuori – Vammaisoikeuden asiantuntija
Juristi Jukka Kumpuvuori (CV) on pitänyt Lakitoimisto Kumpuvuori Oy:n puitteissa yli 200 Vammaisoikeuden Ajokortti-tapahtumaa. Tapahtumat ovat 1-2 tunnin vilkkaita keskustelutuokioita, joissa käsillä ovat niin vammaisoikeudet, vammaisten yhteiskunnallisen aseman parantaminen, ja valittaminen. Ennen kaikkea, ne ovat olleet ja ovat kanava purkaa iloja ja suruja vammaisten ihmisten ja heidän perheidensä ja läheistensä elämästä.
Jukka on hoitanut yli 15 vuotta vammaisoikeudellisia valituksia. Kesästä 2025 alkaen Jukka on lopetellut tuota toimintaa ja siirtynyt ennakollisen oikeusturvan ja yleisemmän yhteiskunnallisen vaikuttamisen pariin Avustajaklinikan vammaisoikeusjuristiksi.
Ilmoittaudu mukaan alla olevasta linkistä
https://link.webropol.com/ep/avltutuksi220126
Linkki Teamsiin
Microsoft Teams Tarvitsetko apua?
Liity kokoukseen nyt
Kokoustunnus: 348 308 827 315 13
Tunnuskoodi: io3uw9fV

Verkkovertaisryhmä aivovammautuneille ja aivoverenkiertohäiriön sairastaneille: Oiretiedostuksen tukeminen 13.1.2026 klo 14-15.30
2026-01-13 14:00 - 15:30
Minkälaisia keinoja oiretiedostuksen tukemiseksi on olemassa? Mitä oiretiedostamattomuus tarkoittaa käytännössä?
Tapaamista ohjaa Aivovammaliiton työntekijä ja mukana alustamassa on kokemustoimija.
Tämä verkkotapaaminen on suunnattu aivovammautuneille sekä aivoverenkiertohäiriön sairastaneille henkilöille ja tapaamisessa käydään vertaistuellista keskustelua. Tapaaminen sopii sinulle, jos aivovammasta/aivoverenkiertohäiriöstä on kulunut jo sen verran aikaa, että pahin kriisitilanne on ohi ja olet jo sopeutunut uuteen elämäntilanteeseen.
Tapaaminen järjestetään Microsoft Teamsin kautta.
Osallistuminen edellyttää mikrofonin sekä kameran toimivuutta.
Ilmoittaudu mukaan viimeistään 12.1.2026. Osallistujia mahtuu mukaan rajoitetusti.
ILMOITTAUDU TÄSTÄ (avautuu sivustolle webropol)
Lisätietoa:
Vertaistuki- ja kokemustoiminnan suunnittelija
Katariina Kankkunen
katariina.kankkunen@aivovammaliitto.fi
p. 050 575 7371
